b"\n_START_ARTICLE_\nBeatus de San Mill\xc3\xa1n\n_START_SECTION_\nHist\xc3\xb2ria\n_START_PARAGRAPH_\nEs considera que el Beatus de San Mill\xc3\xa1n fou produ\xc3\xaft en dues \xc3\xa8poques diferents, una part m\xc3\xa9s antiga que dataria del darrer quart del segle X (fins al foli 228) i l'acabament en el primer quart del segle XII (escriptura dels folis restants i il\xc2\xb7luminaci\xc3\xb3). En la primera part, el pergam\xc3\xad \xc3\xa9s de qualitat m\xc3\xa9s baixa, reflectint uns temps dif\xc3\xadcils per al monestir (que fins i tot fou destru\xc3\xaft en una ocasi\xc3\xb3 per Almansor)._NEWLINE_Com altres manuscrits de San Mill\xc3\xa1n, va arribar a la Real Academia de la Historia amb les desamortitzacions._NEWLINE_El 2015 va ser inscrit en el Programa Mem\xc3\xb2ria del M\xc3\xb3n de la UNESCO.\n_START_SECTION_\nDescripci\xc3\xb3\n_START_PARAGRAPH_\nEl c\xc3\xb2dex consta de 282 folis de pergam\xc3\xad, escrits en lletra visig\xc3\xb2tica a dues columnes de 34-35 l\xc3\xadnies. En alguns folis es van deixar espais per a miniatures que no es van arribar a fer. Cont\xc3\xa9 49 miniatures; dues d'elles a foli complet; nom\xc3\xa9s una \xc3\xa9s a la segona part. En les miniatures s'hi observen dos estils diferents: fins al foli 92 s\xc3\xb3n d'estil m\xc3\xa9s arcaic i a partir d'aquest mostren influ\xc3\xa8ncia de l'estil rom\xc3\xa0nic._NEWLINE_El text cont\xc3\xa9, a m\xc3\xa9s del comentari de Beat, el pr\xc3\xb2leg a l'Apocalipsi de sant Jeroni, el seu comentari al Llibre de Daniel i extrets de les Etimologies d'Isidor de Sevilla."